《题华盖仙亭大松示柳道士》
宋代·孙觌

系舟古巴江，曳杖真仙亭。金舆簇画戟，玉几罗翠屏。

堂堂十八公，独立霜中英。魁然十围大，荫此一盖青。

翘翘云物外，坐阅秋蒂零。道人依茅栋，蕙帐凄芳馨。

苓龟傥可见，长镵斸青冥。一食浣我肠，败履插修翎。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。